text: Ужо сёньня, 8 чэрвеня: Пуцін у Менску, прэзэнтацыя кнігі Нурдквіста
  08 чэрвень 2016, 00:01
  Менск. Двухбаковая сустрэча кіраўнікоў Беларусі і Расеі Аляксандра Лукашэнкі і Ўладзімера Пуціна. Месца правядзеньня — Палац Незалежнасьці.
  Менск. Прэзэнтацыя кнігі швэдзкага пісьменьніка і мастака Свэна Нурдквіста «Як Фіндус згубіўся, калі быў маленькім» з удзелам актораў Паўла Харланчука і Ганны Хітрык. Месца правядзеньня — Кнігарня «ЛогвінаЎ» (пр. Незалежнасьці, 37а).
  Менск. Адкрыцьцё канравэрсійнага графіці з хлопчыкам і дзяўчынкай, якія сымбалізуюць Менск і Маскву. Графіці ўжо выклікала гарачыя пратэсты менчукоў у сацыяльных сетках. Месца правядзеньня — вул. Магілёўская, 32. Пачатак а 17:00.
  Менск. Пасол Польшчы ў Беларусі Конрад Паўлік разам з польскімі бізнэсмэнамі-вытворцамі мясной прадукцыі праводзяць прэс-канфэрэнцыю ў рамках рэклямна -інфармацыйнага праекту «Смак Эўропы — якасьць і традыцыя». Месца правядзеньня — гатэль «Вікторыя-2» (пр. Пераможцаў, 59а, канфэрэнц-заля № 2). Пачатак а 16.30
  Віцебская вобл., Верхнядзьвінскі р-н. Беларуская асацыяцыя журналістаў арганізуе экспэдыцыю па Верхнядзьвінскім раёне.
  1924 — зьезд былых сябраў Беларускай партыі сацыялістаў-рэвалюцыянэраў у Менску канстатаваў самароспуск партыі.
  1949 — выйшаў у сьвет знакаміты раман Джорджа Оруэла «1984»
  1958— У Беластоку заснаванае беларускае літаратурнае аб'яднаньне «Белавежа».
  1967— У Мікалаеўшчыне адкрыты філіял музэю Якуба Коласа.
  1881 — нарадзіўся Віктар Зелязей, беларускі грамадзка-палітычны дзеяч
  1894 — нарадзіўся Сямён Вальфсон, філёзаф, літаратуразнавец, пэдагог. Адзін з ідэолягаў цкаваньня «нацдэмаў» у БССР у пачатку 1930-х гадоў.
  1956 — памёр Язэп Фарботка, беларускі нацыянальны дзяяч, паэт, сябра «Віленскага фотаклюбу» Яна Булгака.